A BIZOTTSÁG JELENTÉSE A TANÁCSNAK a felszámolás alatt álló ESZAK, valamint a felszámolást követően a Szén- és Acélipari Kutatási Alap eszközeinek kezelésére vonatkozó többéves pénzügyi iránymutatások ötévenkénti felülvizsgálatáról 2012. július /* COM/2012/0594 final */





Bevezetés A 2003. február 1-jei 2003/77/EK tanácsi határozat megállapítja a felszámolás alatt álló ESZAK, valamint a felszámolást követően a Szén- és Acélipari Kutatási Alap eszközeinek kezelésére vonatkozó többéves pénzügyi iránymutatásokat (pénzügyi iránymutatások)[1]. E tanácsi határozat 2. cikke rögzíti, hogy a Bizottság ötévente újraértékeli a pénzügyi iránymutatások működését és hatékonyságát, és adott esetben javaslatot tesz azok módosítására. A 2007-ben végrehajtott első felülvizsgálat nyomán a tanácsi határozat 2008. szeptember 15-én módosult (lásd a 2008/750/EK tanácsi határozatot[2]). A módosítások nagyrészt technikai jellegűek voltak, egyes fogalommeghatározásokat pontosítottak, nevezetesen a kötvények futamidejére vonatkozó meghatározást, amely így magában foglalja az eszközzel fedezett értékpapírok definícióját is, az állami kibocsátású vagy fedezetű értékpapírok definícióját, valamint a bankok által kibocsátott, kötelezettséget megtestesítő értékpapírok definícióját. Az értékesítési és visszavásárlási műveletek szabályait összehangolták a piaci standardokkal. Ezenfelül pontosítottak bizonyos, a hitelminősítési mutatóhoz kapcsolódó rendelkezéseket, valamint hat hónappal meghosszabbították az engedélyezett maximális lejárati időt annak érdekében, hogy figyelembe vegyék az uniós tagállamok változó kibocsátási szokásait. Végül aktualizáltak egyes számviteli rendelkezéseket, hogy azok tükrözzék a nemzetközileg elfogadott számviteli szabályokra való – a Bizottság egészét érintő – átállást. Ez a jelentés a pénzügyi iránymutatások működésének és hatékonyságának a 2008–2012 közötti ötéves időszakra vonatkozó értékelését tartalmazza. A pénzügyi iránymutatások működése és hatékonysága a 2008–2012 közötti ötéves időszakban A 2008/750/EK tanácsi határozattal módosított 2003/77/EK tanácsi határozat értelmében a Bizottság úgy fekteti be a felszámolás alatt álló ESZAK eszközeit, „hogy a megfelelő pénzeszközök szükség szerint időben rendelkezésre álljanak, és hogy a lehető legnagyobb hozamot biztosítsák, hosszú távon a nagyfokú biztonság és stabilitás fenntartásával” (a 2003/77/EK tanácsi határozat mellékletének 3. pontja). E célkitűzések tekintetében a pénzügyi iránymutatások a 2008–2012 közötti ötéves időszakban a világméretű pénzügyi és adósságválsághoz kapcsolódóan egyre több kihívást tartogató piaci környezet ellenére is jól működtek. A pénzügyi piacok helyzetének jelentős romlása ellenére nem került sor nemteljesítésre a kezelés alatt álló eszközök körében (2012. júniusig), a portfólió hozama pedig kielégítő volt. A 2008. január 1. és 2012. június 30. közötti időszak során a portfólió összesített hozama 19,5% volt, vagyis a kiváló minőségű/alacsony kockázatú portfólió éves átlagos hozama 4%-ot tett ki. A portfólió eszközeinek összetételére vonatkozó adatok a mellékletben találhatók. A portfólió tőkéjét tehát nemcsak megőrizni, de emelni is sikerült. A portfólió piaci értéke 2012. június 30-án 1,74 milliárd EUR volt, szemben a 2007. december 31-i 1,46 milliárd EUR értékkel. Az vizsgált időszakban 152,28 millió EUR összegű hozzájárulás érkezett az új tagállamoktól, és a portfólió összesen 229 millió EUR-t biztosított a szén- és acéliparral kapcsolatos ágazatokban folytatott további kutatások finanszírozására, amint arról a 2003/77/EK tanácsi határozat rendelkezik. A meglévő pénzügyi iránymutatások az értékelési időszak alatt hatékony alapot képeztek a folyamatosan felülvizsgált és a piaci fejleményekhez és ágazati standardokhoz hozzáigazított prudens eszköz- és kockázatkezelési keret számára. A Bizottság kockázatkezelési keretének való megfelelést a kijelölt kockázatkezelési feladatokat ellátó részleg – amely független az eszközkezelőktől és közvetlenül a felső vezetésnek számol be – folyamatosan ellenőrzi. A kockázat- és eszközkezelési rendszerek és eljárások a meglévő kockázat-megfigyelési és -ellenőrzési keret mellett rendszeres belső és külső audit tárgyát képezik. A magánszférabeli külső auditorok nem jeleztek problémákat az eszközök kezelésével és a válság hatásának kezelésére irányuló megközelítéssel kapcsolatban. A felszámolás alatt álló ESZAK kezelését a magánszférabeli külső auditorok mellett az Európai Számvevőszék is rendszeresen ellenőrzi. Ezek a jelentések nem tartalmaznak ajánlást a felszámolás alatt álló ESZAK pénzügyi iránymutatásaira vonatkozóan. Következtetés A fentiek alapján a Bizottság véleménye szerint nincs szükség a jelenlegi pénzügyi iránymutatások módosítására. A jelenlegi pénzügyi iránymutatások a Bizottság folyamatosan felülvizsgált és szükség szerint kiigazított kockázatkezelési keretével együtt kielégítően működtek a vizsgált időszakban. A portfólió pozitív, a piaci viszonyítási alapnál magasabb összesített hozamot ért el, és hosszú távon biztonság és stabilitás jellemezte. MELLÉKLET 1a. melléklet – Portfóliószerkezet 2012.06.30-án || || || || || || Társaság kódja: ESZAK || || || || || || || a) PORTFÓLIÓSZERKEZET 2012.06.30-ÁN || || || || Portfólió || Piaci érték felhalmozott kamat nélkül || Piaci érték felhalmozott kamattal || 2012.06.30 Kötvények || 1,454,273,591 || 1,476,771,277 || 85% Kötvények részösszeg || 1,454,273,591 || 1,476,771,277 || 85% Cash (lásd a c) táblázatot) || 262,339,281 || 262,339,281 || 15% ÖSSZESEN || 1,716,612,872 || 1,739,110,558 || 100% || || || b) PORTFÓLIÓ FUTAMIDEJE || || || 2012.06.30-i állapot || || Módosított futamidő || (2,62*) || || 2,24 || || (*) csak a kötvényrész || || || || || || c) CASH SZERKEZET || || 2012.06.30-i állapot || || Pénzpiaci betétek || 261,800,000 || || Felhalmozott kamatok || 209,468 || || Nostro számlák* || 329,813 || || ÖSSZESEN || 262,339,281 || || || || || 1b. melléklet – Portfóliószerkezet 2008.12.31-én || || || || || a) PORTFÓLIÓSZERKEZET 2008.12.31-ÉN || || || || Portfólió || Piaci érték felhalmozott kamat nélkül || Piaci érték felhalmozott kamattal || 2008.12.31 Kötvények || 1,431,863,320 || 1,463,674,511 || 93% Kötvények részösszeg || 1,431,863,320 || 1,463,674,511 || 93% Cash (lásd a c) táblázatot) || 106,935,595 || 106,935,595 || 7% ÖSSZESEN || 1,538,798,915 || 1,570,610,106 || 100% || || || b) PORTFÓLIÓ FUTAMIDEJE || || || 2008.12.31-i állapot || || Módosított futamidő || (3,99*) || || 3,72 || || (*) csak a kötvényrész || || || || || || c) CASH SZERKEZET || || || 2008.12.31-i állapot || || Pénzpiaci betétek || 100,600,000 || || Felhalmozott kamatok || 243,897 || || Nostro számlák* || 6,091,697 || || ÖSSZESEN || 106,935,595 || || 2a. melléklet – Kötvényportfólió-szerkezet 2012.06.30-án 2b. melléklet – Kötvényportfólió-szerkezet 2008.12.31-én [1] HL L 29., 2003.2.5., 25. o. [2] A Tanács 2008/750/EK határozata (2008. szeptember 15.) a felszámolás alatt álló ESZAK, valamint a felszámolást követően a Szén- és Acélipari Kutatási Alap eszközeinek kezelésére vonatkozó többéves pénzügyi iránymutatások megállapításáról szóló 2003/77/EK tanácsi határozat módosításáról (HL L 255., 2008.9.23., 28. o.).